**R E L A C I O N**

**PËR**

**PROJEKTLIGJIN**

**“PËR MIRATIMIN E BUXHETIT FAKTIK TË VITIT 2019”**

1. **QËLLIMI I PROJEKTAKTIT DHE OBJEKTIVAT QË SYNOHEN TË ARRIHEN**

Qëllimi i projektligjit është miratimi i buxhetit faktik të Qeverisjes së Përgjithshme të vitit 2019.

Objektivi që synohet është plotësimi i kërkesës ligjore (të nenit 62 dhe 63 të ligjit nr.9936 datë 26.06.2008 “Për Menaxhimin e Sistemit Buxhetor në Republikën e Shqipërisë, i ndryshuar”) për raportimin e zbatimit të buxhetit të vitit 2018, të llogarive vjetore për transaksionet financiare të entiteteve të qeverisjes së përgjithshme (qeverisjes qendrore, vendore dhe fondeve speciale të sigurimeve shoqerore, shëndetsore dhe të trajtimit të pronave) dhe informimin për arritjen e objektivave, situatën e menaxhimit, të kontrollit të brendshëm financiar dhe auditimit të brendshëm.

1. **VLERËSIMI I PROJEKTAKTIT NË RAPORT ME PROGRAMIN POLITIK TË KËSHILLIT TË MINISTRAVE, ME PROGRAMIN ANALITIK TË AKTEVE DHE DOKUMENTE TË TJERA POLITIKE**

Lidhja me prioritetet e Ministrisë së Financave dhe Ekonomisë: “Sektor publik i besueshëm, efiçent dhe transparent”

1. **ARGUMENTIMI I PROJEKTAKTIT LIDHUR ME PËRPARËSITË, PROBLEMATIKAT, EFEKTET E PRITSHME**

Publikimi i informacionit të plotë mbi performancën makro-fiskale dhe zbatimin e buxhetit të vitit 2019, objektivat e arrritura dhe produktet e realizuara nga çdo njësi e qeverisjes së përgjithshme.

1. **VLERËSIMI I LIGJSHMËRISË, KUSHTETUTSHMËRISË DHE HARMONIZIMI ME LEGJISLACIONIN NË FUQI VENDAS E NDËRKOMBËTAR**

Në mbështetje të nenit 100 të Kushtetutës dhe të neneve 62 dhe 63 të ligjit nr.9936 datë 26.06.2008 “Për menaxhimin e Sistemit Buxhetor në Republikën e Shqipërisë, i ndryshuar”.

1. **VLERËSIMI I SHKALLËS SË PËRAFRIMIT ME *ACQUIS COMMUNAUTAIRE* (PËR PROJEKTAKET NORMATIVE)**

Lidhja me prioritetet e BE-së: “Rule of law”

1. **PËRMBLEDHJE SHPJEGUESE E PËRMBAJTJES SË PROJEKTAKTIT**

Projektligji përmban Nenin 1 “Miratimi i Raportit Vjetor të Konsoliduar të Zbatimit të Buxhetit”, përmes së cilit miratohet Raporti Vjetor i Konsoliduar i Zbatimit të Buxhetit për vitin 2019, sipas dokumentave të mëposhtëm, pjesë përbërëse të tij, si vijon:

a) pasqyrat e konsoliduara vjetore për transaksionet financiare të shtetit, për vitin 2019;

b) raporti për zbatimin e buxhetit vjetor 2019, në nivelin e fondeve të miratuara dhe objektivat e realizuar;

c) raporti për borxhin publik dhe përbërjen e tij, për vitin 2019;

ç) raporti për përdorimin e fondit rezervë dhe të kontigjencës, për vitin 2019;

d) raporti për situatën e kontrollit të brendshëm financiar publik, në njësitë e qeverisjes së përgjithshme, gjatë vitit 2019.

1. **PERSONAT DHE INSTITUCIONET QË KANË KONTRIBUAR NË HARTIMIN E PROJEKTAKTIT**

Në hartimin e projektaktit kanë kontribuar strukturat përgjegjëse të Ministrisë së Financave dhe Ekonomisë, në bashkëpunim me strukturat përgjegjëse të njësive të qeverisjes së përgjithshme.

1. **INSTITUCIONET DHE ORGANET QË NGARKOHEN PËR ZBATIMIN E AKTIT**

Ministria e Financave dhe Ekonomisë.

1. **RAPORTI I VLERËSIMIT TË TË ARDHURAVE DHE SHPENZIMEVE BUXHETORE**

Nuk shoqërohet me të ardhura apo shpenzime buxhetore.